U-I-230/08
Datum: 2010-10-07T00:00:00.000+02:00
ecli: ECLI:SI:USRS:2010:U.I.230.08
vrsta: zakon
zadeva: ocena ustavnosti in zakonitosti predpisov in drugih splošnih aktov
objavljeno: Neobjavljeno | 07.10.2010
dokument: US29251
akt: Zakon o volilni in referendumski kampanji (Uradni list RS, št. 41/07) (ZVRK), 1. odst. 6. čl.
resitev: zavrženje
izrek: Pobuda za začetek postopka za oceno ustavnosti prvega odstavka 6. člena Zakona o volilni in referendumski kampanji (Uradni list RS, št. 41/07) se zavrže.
stavek: Ker pooblaščenec tudi po pozivu Ustavnega sodišča ni predložil pooblastila za zastopanje, je Ustavno sodišče pobudo zavrglo.
odlocitev: sklep
geslo: 1.4.51.2 - Ustavno sodstvo - Postopek - Procesne predpostavke (v vseh postopkih razen v postopku ustavne pritožbe) - Pooblastilo za zastopanje.
1.5.51.1.2.2 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Zavrženje pobude - Nepopolna vloga.
podlaga: Člen 25.3, Zakon o Ustavnem sodišču [ZUstS]
vlagatelj: Stranka Slovenskega Naroda
datum_vloge: 2008-09-10T22:00:00.000Z
datum_odlocitve: 2010-10-06T22:00:00.000Z

# U-I-230/08-8

7. 10. 2010

## SKLEP

Ustavno sodišče je v postopku za preizkus pobude Stranke Slovenskega Naroda, ki jo zastopa Lovro Škrinjarič, Rogaška Slatina, na seji 7. oktobra 2010

### sklenilo:

**Pobuda za začetek postopka za oceno ustavnosti prvega odstavka 6. člena Zakona o volilni in referendumski kampanji (Uradni list RS, št. 41/07) se zavrže.**

## Obrazložitev

Lovro Škrinjarič je v imenu Stranke Slovenskega Naroda vložil pobudo, s katero izpodbija v izreku naveden predpis. Ker pobudi ni priložil pooblastila za zastopanje, ga je Ustavno sodišče pozvalo, naj predloži pooblastilo za zastopanje, ki bo izpolnjevalo pogoje iz prvega odstavka 24.a člena Zakona o Ustavnem sodišču (Uradni list RS, št. 64/07 – uradno prečiščeno besedilo – v nadaljevanju ZUstS). Ob tem ga je opozorilo na posledice, če pooblastila v danem roku ne bo predložil.

Vlagatelj ni predložil pooblastila za zastopanje, zato je Ustavno sodišče pobudo zavrglo.

Ustavno sodišče je sprejelo ta sklep na podlagi tretjega odstavka 25. člena ZUstS v sestavi: predsednik Jože Tratnik ter sodnice in sodniki dr. Mitja Deisinger, mag. Marta Klampfer, dr. Etelka Korpič – Horvat, mag. Miroslav Mozetič, dr. Ernest Petrič, Jasna Pogačar, mag. Jadranka Sovdat in Jan Zobec. Sklep je sprejelo soglasno.

Jože Tratnik

Predsednik